Осмонов Анвар Осмонович
Осмонов Анвар Осмонович (1941, Ысык-Көл облусу, Түп району, Сухой-Хребет айылы – 2003, Бишкек) – ветеринария илимдеринин доктору (2000), профессор (2002). КАЧИни (1964), ошол эле жерде аспирантураны (1970) бүтүргөн. 1964-жылдан Ак-Талаа районунда мал ылаңдары менен күрөшүү боюнча станцияда улук эпизотолог болуп иштеген. 1970-жылдан КАЧИде ассистент, мугалим, Кыргыз ССР ИАнын Биология институтунда (1975–79), 1979-жылдан Органикалык химия институтунда улук илимий кызматкер, 1979–2003-жылдары КАЧИде доцент, профессор милдетин аткарган. Ветеринариялык фармакология, патофизиология, токсикология жана биохимия боюнча адис. 70тен ашык илимий эмгектин, анын ичинде 2 монография, 1 окуу китебинин, 3 ойлоп табуучунун күбөлүгүнүн ээси. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7